Liptena

Liptena er en artsrik slekt av dagsommerfugler som hører til underfamilien Poritiinae i den artsrike familien glansvinger (Lycaenidae).  


== Utseende ==
Små til middelsstore (vingespenn 25–50 millimeter) sommerfugler med rundede vinger uten noen stjert eller utskudd. Det er ofte betydelig forskjell i utseende på hannen og hunnen av samme art. Oversidens grunnfarge kan være hvit, oransje eller mørkbrun. Lysfargede eksemplarer har vanligvis i alle fall mørke vingespisser, ofte også bredt mørk ytterkant. Mørkfargede eksemplarer har gjerne oransje flekker på bakvingen. Undersiden av bakvingen er gjerne kontrastrikt tegnet, lys med mørke flekker eller tverrstreker eller mørk med hvite flekker.
Det er også noen arter som har ensfarget kremgul underside.


== Levevis ==
Larvene lever av blågrønnbakterier, alger, lav og annet organisk materiale som de skraper av trestammer.
De lever på trær som har kolonier av maur, som passer på dem og til gjengjeld får drikke søte sekreter som larvene skiller ut.
Disse sommerfuglene lever i skog, særlig tropisk regnskog.


== Utbredelse ==
Slekten er utbredt i Afrika.


== Systematisk inndeling ==
En kuriositet når det gjelder navnsettingen av denne gruppen er at slektsnavnet Liptena ble publisert allerede i 1851, mens ingen av artene som i dag føres til slekten ble publisert før i 1866. I prinsippet kan en slekt ikke beskrives (og et slektsnavn ikke gyldig publiseres) uten at det er spesifisert minst én art som er medlem av slekten, og navnet Liptena er dermed i utgangspunktet ugyldig. Imidlertid har navnet gjennom lang tid vært brukt om denne gruppen, og i tillegg danner det stammen navnet på gruppen Liptenini (slektsnavnet Pentila er et helt tilsvarende tilfelle), slik at å forandre dette navnet ville få store konsekvenser for navnsettingen innen denne gruppen. Den internasjonale kommisjonen for zoologisk nomenklatur (ICZN) vedtok derfor i 1957 å bevare bruken av navnet Liptena, med Liptena undularis Hewitson, 1866 som type-art.

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Poritiinae
delgruppe / stamme Liptenini
delgruppe Liptenina
slekt Liptena Westwood, 1851
Liptena albicans Cator, 1904
Liptena albomacula Hawker-Smith, 1933
Liptena alluaudi Mabille, 1890
Liptena amabilis Schultze, 1923
Liptena augusta Suffert, 1904
Liptena bassae Bethune-Baker, 1926
Liptena batesana Bethune-Baker, 1926
Liptena bergeri Stempffer, Bennett & May, 1974
Liptena boei Libert, 1993
Liptena bolivari Kheil, 1905
Liptena catalina (Grose-Smith & Kirby, 1887)
Liptena confusa Aurivillius, 1899
Liptena congoana Hawker-Smith, 1933
Liptena decempunctata Scultze, 1923
Liptena decipiens (Kirby, 1890)
Liptena despecta (Holland, 1890)
Liptena durbania Bethune-Baker, 1915
Liptena eketi Bethune-Baker, 1926
Liptena eukrinaria Bethune-Baker, 1926
Liptena eukrines Druce, 1905
Liptena eukrinoides Talbot, 1937
Liptena evanescens (Kirby, 1887)
Liptena fatima (Kirby, 1890)
Liptena ferrymani (Grose-Smith & Kirby, 1891)
Liptena flaviceps (Grose-Smith & Kirby, 1891)
Liptena fontainei Stempffer, Bennett & May, 1974
Liptena fulvicans Hawker-Smith, 1933
Liptena gordoni Druce, 1903
Liptena griveaudi Stempffer, 1969
Liptena hapale Talbot, 1935
Liptena helena (Druce, 1888)
Liptena homeyeri Dewitz, 1884
Liptena hulstaerti Hawker-Smith, 1926
Liptena ilaro Stempffer, Bennett & May, 1974
Liptena infirma Grose-Smith & Kirby, 1890
Liptena inframacula Hawker-Smith, 1933
Liptena intermedia Grünberg, 1910
Liptena kiellandi Congdon & Collins, 1998
Liptena lualaba Berger, 1981
Liptena modesta (Kirby, 1890)
Liptena mwagensis Dufrane, 1953
Liptena nigromarginata Stempffer, 1961
Liptena occidentalis Bethune-Baker, 1926
Liptena ochrea Hawker-Smith, 1933
Liptena opaca (Kirby, 1890)
Liptena o-rubrum (Holland, 1890)
Liptena ouesso Stempffer, Bennett & May, 1974
Liptena overlaeti Stempffer, Bennett & May, 1974
Liptena pearmani Stempffer, Bennett & May, 1974
Liptena perobscura Druce, 1910
Liptena praestans (Grose-Smith, 1901)
Liptena priscilla Larsen, 1995
Liptena rochei Stempffer, 1951
Liptena rubromacula Hawker-Smith, 1933
Liptena sauberi Schultze, 1912
Liptena septistrigata (Bethune-Baker, 1903)
Liptena seyboui Warren-Gash & Larsen, 2003
Liptena similis (Kirby, 1890)
Liptena simplicia Möschler, 1887
Liptena submacula Lathy, 1903
Liptena subsuffusa Hawker-Smith, 1933
Liptena subundularis (Staudinger, 1892)
Liptena tiassale Stempffer, 1969
Liptena titei Stempffer, Bennett & May, 1974
Liptena tricolora (Bethune-Baker, 1913)
Liptena turbata (Kirby, 1890)
Liptena undina (Grose-Smith & Kirby, 1894)
Liptena undularis Hewitson, 1866
Liptena xanthostola (Holland, 1890)
Liptena yukadumae Schultze, 1917


== Kilder ==
Liptena på Tree of life
Butterflies of Africa – Liptena helena [1]
Butterflies of Africa – Liptena xanthostola [2]


== Eksterne lenker ==
(en) Liptena i Encyclopedia of Life 
(en) Liptena i Global Biodiversity Information Facility 
(en) Liptena hos NCBI 
(en) Kategori:Liptena – bilder, video eller lyd på Wikimedia Commons 
Liptena – detaljert informasjon på Wikispecies 
Finnish lepidoptera – http://www.nic.funet.fi/
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Butterflies of Ghana - Liptena similis [3] Arkivert 4. mars 2016 hos Wayback Machine.
Bilde av Liptena alluaudi